Na osnovu člana 105 Zakona o socijalnoj i dječjoj zaštiti (“Službeni list CG“, br. 27/13,1/15,42/15 i 47/15), Vlada Crne Gore, na sjednici od 5. novembra 2015. godine, donijela je

## **ODLUKU**

## **O IZMJENAMA I DOPUNAMA ODLUKE O ORGANIZOVANJU JAVNIH USTANOVA**

## **CENTARA ZA SOCIJALNI RAD**

## **Član 1**

 U Odluci o organizovanju javnih ustanova centara za socijalni rad ("Službeni list RCG", broj 11/06 i „Službeni list CG”, br.13/14 i 13/15) u članu 1 stav 1 al. 1 i 4 mijenjaju se i glase:

 »- Javna ustanova Centar za socijalni rad za Glavni grad Podgorica i gradske opštine Golubovci i Tuzi, sa sjedištem u Podgorici;

 - Javna ustanova Centar za socijalni rad za opštinu Bijelo Polje, sa sjedištem u Bijelom Polju;«.

 Poslije alineje 10 dodaju se dvije nove alineje koje glase:

 »- Javna ustanova Centar za socijalni rad za opštinu Danilovgrad;

 - Javna ustanova Centar za socijalni rad za opštine Mojkovac i Kolašin, sa sjedištem u Mojkovcu.«

## **Član 2**

 U članu 2 al. 1 i 4 mijenjaju se i glase:

 »- JU Centar za socijalni rad za Glavni grad Podgorica i gradske opštine Golubovci i Tuzi;

 - JU Centar za socijalni rad za opštinu Bijelo Polje;«

 Poslije alineje 10 dodaju se dvije nove alineje koje glase:

 »- JU Centar za socijalni rad za opštinu Danilovgrad;

 - JU Centar za socijalni rad za opštine Mojkovac i Kolašin.«

**Član 3**

 Poslije člana 9 dodaju se dva nova člana koja glase:

»Član 9a

Imenovanje upravnog odbora i izbor direktora centara iz člana 1 stav 1 al.11 i 12 ove odluke, izvršiće se u roku od 30 dana od dana stupanja na snagu ove odluke.

 Član 9b

Do izbora direktora Javne ustanove Centar za socijalni rad za opštinu Danilovgrad, za vršioca dužnosti direktora određuje se Maja Luketić, dosadašnji rukovodilac područne jedinice Danilovgrad. Do izbora direktora Javne ustanove Centar za socijalni rad za opštine Mojkovac i Kolašin, za vršioca dužnosti određuje se Sonja Damjanović, dosadašnji rukovodilac područne jedinice Mojkovac.«

 **Član 4**

 Poslije člana 12b dodaju se dva nova člana koji glase:

 »Član 12c

 Centri iz člana 1 stav 1 al.1 i 4 ove odluke, dužni su da usklade svoju organizaciju i poslovanje u skladu sa ovom odlukom u roku od 60 dana od dana stupanja na snagu ove odluke.

 Član 12č

 Centri iz člana 1 stav 1 al. 11 i 12 ove odluke, dužni su da donesu statute i izvrše upis u Centralni registar privrednih subjekata u roku od 60 dana od dana stupanja na snagu ove odluke.

 Danom upisa u Centralni registar privrednih subjekata, centri iz stava 1 ovog člana, preuzimaju zaposlene, sredstva, prava i obaveze dosadašnjih područnih jedinica centara.«

 **Član 5**

Ova odluka stupa na snagu osmog dana od dana objavljivanja u »Službenom listu Crne Gore«.

Broj: 08-2601

Podgorica, 5. novembra 2015. godine

 **Vlada Crne Gore**

 Predsjednik,

 **Milo Đukanović,**s.r

.